Μπριάντε Γουέμπερ

Ο Μπριάντε Γουέμπερ (αγγλικά: Brianté Weber, γεννημένος στις 29 Δεκεμβρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τη γαλλική Λεβαλουά Μετροπολιτάν.

Σταδιοδρομία στο λύκειο 
Σπούδασε στο Great Bridge High School, όπου είχε κατά μέσο όρο 17 πόντους, 8 ριμπάουντ, 5 ασίστ και 4 κλεψίματα ανά παιχνίδι, κερδίζοντας το βραβείο All-Southeastern District Αμυντικός Παίκτης της Χρονιάς, κατά τη διάρκεια της πρωτοετούς και δευτεροετούς σεζόν του.

Σταδιοδρομία στο κολέγιο 
Στην κολεγιακή του καριέρα, αναδείχθηκε στην Αμυντική Ομάδα της Χρονιάς σε πολλές περιπτώσεις και κέρδισε τον τίτλο του Αμυντικού Παίκτη της Χρονιάς για τρεις συνεχόμενες σεζόν. Ήταν ο κορυφαίος στα κλεψίματα σε εθνικό επίπεδο, κατά τη διάρκεια της σεζόν 2013-14, έχοντας μέσο όρο 3,46 ανά αγώνα. 

Στις 31 Ιανουαρίου 2015, η καριέρα του Γουέμπερ στο κολλέγιο τελείωσε, όταν έσπασε τον πρόσθιο σταυροειδή σύνδεσμο και τον έσω σύνδεσμο, σε μία ήττα με αντίπαλο το Ρίτσμοντ. Ήταν μόλις 12 κλεψίματα μακριά από το να γίνει ο κορυφαίος στα κλεψίματα όλων των εποχών στο NCAA.

Επαγγελματική σταδιοδρομία

D-League και βραχυπρόθεσμα περάσματα από το NBA

Sioux Falls Skyforce (2015-2016) 
Πέρασε χωρίς να γίνει ντραφτ το 2015, πιθανόν λόγω ότι εξακολουθούσε να αναρρώνει από το σκίσιμο στον πρόσθιο σταυροειδή σύνδεσμο (ACL). Προσπάθησε αργότερα να συμμετάσχει στο προπονητικό κάμπ των Μαϊάμι Χιτ, αλλά δεν μπόρεσε να περάσει τα τεστ αντοχής λόγω τραυματισμού στο γόνατο. Υπέγραψε τελικά με τους Χιτ στις 19 Οκτωβρίου 2015,   αλλά αποδεσμεύτηκε πέντε ημέρες αργότερα.  

Στις 2 Νοεμβρίου, αποκτήθηκε από τους Sioux Falls Skyforce του NBA Develpoment League, θυγατρικής των Χιτ. Έχασε τον πρώτο μήνα της σεζόν 2015-16, λόγω του τραυματισμού στο γόνατο, κάνοντας το ντεμπούτο του για τους Skyforce κατά τη διάρκεια της D-League Showcase στις 7 Ιανουαρίου 2016. Απέκτησε σιγά σιγά αυτοπεποίθηση και πήρε περισσότερο χρόνο παιχνιδιού κατά τη διάρκεια του Ιανουαρίου, σκοράροντας διψήφια νούμερα σε πέντε συνεχόμενα παιχνίδια μεταξύ 22 Ιανουαρίου και 3 Φεβρουαρίου. Στις 23 Φεβρουαρίου, κατέγραψε ένα τριπλ-νταμπλ με 11 πόντους, 11 ριμπάουντ και 10 ασίστ σε μια νίκη επί των Fort Wayne Mad Ants. Αργότερα, κατέγραψε δύο ακόμη νταμπλ-νταμπλ και σημείωσε 26 πόντους στις 27 Φεβρουαρίου, ενάντια στους Maine Red Claws.

Μέμφις Γκρίζλις (2016) 
Στις 11 Μαρτίου 2016, υπέγραψε συμβόλαιο 10 ημερών με τους Μέμφις Γκρίζλις. Έκανε το ντεμπούτο του αργότερα εκείνο το βράδυ, καταγράφοντας 10 πόντους, 7 ασίστ και 5 ριμπάουντ ως βασικός πόιντ γκαρντ, σε μία νίκη με 121-114 στην παράταση, εναντίον των Πέλικανς. Στις 16 Μαρτίου, είχε 12 πόντους και ξεκίνησε στο τέταρτο συνεχόμενο παιχνίδι του, καθώς οι Γκρίζλις έχασαν με 114-108 από τους Τιμπεργουλβς. Μετά το τέλος του 10ήμερου συμβολαίου του στις 21 Μαρτίου, αποκτήθηκε πάλι από τους Sioux Falls.

Μαϊάμι Χιτ (2016) 
Στις 10 Απριλίου 2016, υπέγραψε στους Χιτ. Εκείνο το βράδυ, έκανε το ντεμπούτο του σε μια νίκη με 118-96 εναντίον των Ορλάντο Μάτζικ, καταγράφοντας 2 πόντους, 1 ριμπάουντ και 1 ασίστ σε τρία λεπτά. 

Τον Ιούλιο του 2016, ο Γουέμπερ επανήλθε στους Χιτ για το 2016 NBA Summer League. Στις 22 Οκτωβρίου 2016, αποδεσμεύτηκε από τους Χιτ, αφού εμφανίστηκε σε οκτώ παιχνίδια της preseason.

Επιστροφή στους Sioux Falls Skyforce (2016-2017) 
Την 1η Νοεμβρίου 2016, επανακτήθηκε από τους Sioux Falls Skyforce. Την 1η Φεβρουαρίου 2017, ονομάστηκε Παίκτης του Μήνα στη NBA Development League για τους αγώνες που έπαιξε τον Ιανουάριο. Οδήγησε τους Sioux Falls σε ρεκόρ 6-5 με μέσο όρο 21,5 πόντους, 8,3 ασίστ, 6,6 ριμπάουντ και 3,6 κλεψίματα. Είχε 5 νταμπλ νταμπλ και 2 τριπλ νταμπλ τον Ιανουάριο. Παρά ένα κλέψιμο, δεν κατάφερε να κάνει κουαντραπλ νταμπλ σε ένα αγώνα, που θα ήταν το πρώτο στην ιστορία της NBA D-League.

Γκόλντεν Στέιτ Γουόριορς (2017) 
Στις 4 Φεβρουαρίου 2017, υπέγραψε 10ήμερο συμβόλαιο με τους Γκόλντεν Στέιτ.  Στις 14 Φεβρουαρίου 2017, υπέγραψε δεύτερο 10ήμερο συμβόλαιο. Τρεις μέρες αργότερα, μετακινήθηκε στους Santa Cruz Warriors για να του επιτραπεί να αγωνιστεί στο 2017 NBA D-League All-Star Game.  Επανακλήθηκε από τους Γκόλντεν Στέιτ στις 21 Φεβρουαρίου.  Ολοκληρώθηκε η συνεργασία τους μετά τη λήξη του δεύτερου 10ήμερου συμβολαίου.

Σάρλοτ Χόρνετς (2017) 
Στις 27 Φεβρουαρίου 2017, υπέγραψε 10ήμερο συμβόλαιο με τους Σάρλοτ Χόρνετς. Υπέγραψε δεύτερο 10ήμερο συμβόλαιο στις 9 Μαρτίου και ένα πολυετές συμβόλαιο στις 19 Μαρτίου  Στις 28 Ιουλίου 2017, αποδεσμεύτηκε από τους Χόρνετς.

Χιούστον Ρόκετς / Ρίο Γκράντε Βάλλεϊ Βάιπερς (2017-2018) 
Στις 14 Αυγούστου 2017, υπέγραψε στους Λος Άντζελες Λέικερς. Αποδεσμεύτηκε στις 14 Οκτωβρίου ως ένας από τους τελικούς κομμένους του ρόστερ της preseason. Στις 24 Οκτωβρίου 2017, οι Χιούστον Ρόκετς ανακοίνωσαν ότι είχαν υπογράψει το Γουέμπερ με συμβόλαιο two-way. Σύμφωνα με τους όρους της συμφωνίας, ο Γουέμπερ θα μοιράσει το χρόνο μεταξύ των Ρόκετς και της θυγατρικής τους στην NBA Development League, τη Ρίο Γκράντε Βάλλεϊ Βάιπερς. Θα ξεκινούσε άμεσα στη θυγατρική ομάδα. Στις 15 Ιανουαρίου, αποδεσμεύτηκε από τους Ρόκετς.

Τρίτη θητεία στους Sioux Falls Skyforce (2018) 
Στις 22 Ιανουαρίου 2018, υπέγραψε ξανά με τους Sioux Falls Skyforce.

Δεύτερη θητεία στους Μέμφις Γκρίζλις (2018) 
Στις 14 Μαρτίου 2018, οι Γκρίζλις υπέγραψαν το Γουέμπερ με 10ήμερο συμβόλαιο. Αναφέρθηκε ότι δεν του προσφέρθηκε δεύτερο 10ήμερο συμβόλαιο μετά τη λήξη του αρχικού και έτσι έμεινε ελεύθερος. 

Στις 22 Αυγούστου 2018, συμμετείχε σε προπονητικό καμπ των Χιτ. Αποδεσμεύτηκε στις 13 Οκτωβρίου. Στη συνέχεια επανήλθε στους Skyforce.

Ολυμπιακός (2019) 
Στις 6 Φεβρουαρίου 2019, ο Ολυμπιακός ανακοίνωσε την υπογραφή του μέχρι το τέλος της σεζόν. Στις 12 Απριλίου αποχώρησε από το σύλλογο.

Λεβαλουά Μετροπολιτάν (2019-2020) 
Τον Αύγουστο του 2019, ανακοινώθηκε η απόκτηση του από τη γαλλική Λεβαλουά Μετροπολιτάν.

Στατιστικά σταδιοδρομίας NBA

Κανονική περίοδος 

|-
| style="text-align:left;"| 
| style="text-align:left;"| Μέμφις Γκρίζλις
| 6 || 4 || 27.7 || .342 || .000 || .750 || 4.0 || 3.3 || 1.5 || .5 || 4.8
|-
| style="text-align:left;"| 
| style="text-align:left;"| Μαϊάμι Χιτ
| 1 || 0 || 3.0 || 1.000 || .000 || .000 || 1.0 || 1.0 || .0 || .0 || 2.0
|-
| style="text-align:left;"| 
| style="text-align:left;"| Γκόλντεν Στέιτ Γουόριορς
| 7 || 0 || 6.6 || .357 || .000 || .667 || .6 || .7 || .4 || .1 || 1.7
|-
| style="text-align:left;"| 
| style="text-align:left;"| Σάρλοτ Χόρνετς
| 13 || 0 || 12.2 || .435 || .143 || .692 || 1.6 || 1.3 || .7 || .0 || 3.8
|-
| style="text-align:left;"| 
| style="text-align:left;"| Χιούστον Ρόκετς
| 13 || 0 || 9.1 || .409 || .444 || 1.000 || 1.4 || 1.0 || .8 || .2 || 2.0
|- class="sortbottom"
| style="text-align:center;" colspan="2"| Career
| 40 || 4 || 12.3 || .397 || .208 || .750 || 1.7 || 1.4 || .8 || .2 || 3.0

Πλέι οφ 

|-
| style="text-align:left;"| 2016
| style="text-align:left;"| Μαϊάμι Χιτ
| 2 || 0 || 3.0 || .000 || .000 || .000 || .0 || .5 || .5 || .0 || .0
|- class="sortbottom"
| style="text-align:center;" colspan="2"| Career
| 2 || 0 || 3.0 || .000 || .000 || .000 || .0 || .5 || .5 || .0 || .0

Διακρίσεις

Ατομικές

G League 
G League All-Defensive 1st Team: 2016-17, 2017-18

G League All D-League 2nd Team: 2016-17

G League Player Of The Month: Ιανουάριος 2017

NCAA 
Atlantic 10 All-Championship Team: 2013-14

Atlantic 10 Defensive Player of the Year: 2012-13, 2013-14, 2014-15

Atlantic 10 All-Defensive Team: 2012-13, 2013-14, 2014-15

CAA All-Defensive Team: 2011-12

Προσωπική ζωή 
Είναι ο γιος της LaSandra και του Ricky Wingate. Πήρε πτυχίο στη Πληροφορική, όσο σπούδαζε στο VCU.

Παραπομπές

Εξωτερικοί σύνδεσμοι 

 Στατιστικά στοιχεία καριέρας και πληροφορίες παίκτη από το NBA.com και από το Μπάσκετ-Reference.com
 Προφίλ DBA της ΝΒΑ 
 VCU bio 

Αμερικανοί καλαθοσφαιριστές
Πόιντ γκαρντ
Καλαθοσφαιριστές Σιου Φωλς Σκάιφορς
Καλαθοσφαιριστές Ρίο Γκράντε Βάλλεϋ Βάιπερς
Καλαθοσφαιριστές Μαϊάμι Χιτ
Καλαθοσφαιριστές Μέμφις Γκρίζλις
Καλαθοσφαιριστές Χιούστον Ρόκετς
Καλαθοσφαιριστές Γκόλντεν Στέιτ Ουόριορς
Καλαθοσφαιριστές Σάρλοτ Χόρνετς
Καλαθοσφαιριστές ΟΣΦΠ
Ξένοι καλαθοσφαιριστές στην Ελλάδα
Καλαθοσφαιριστές Παρί-Λεβαλουά Μπασκέτ
Καλαθοσφαιριστές αμερικανικών συλλόγων
Καλαθοσφαιριστές ελληνικών συλλόγων
Καλαθοσφαιριστές γαλλικών συλλόγων
Καλαθοσφαιριστές του NBA